20 сӱрем

20 сӱрем (20 июль) — григориан кечышот почеш идалыкын 201-ше (кужемдыме ийлаште — 202-шо) кечыже. Идалык пытыме марте 164 кече кодеш.

 Пайрем да памятный дате-влак 
 Шахмат-влакын калык-влак кокласе кечышт.
 Тортын калык-влак кокласе кече.
  — Эрыкан лийме кече.
  — Хокон кронпринцын шочмо кечыже.
  — Эрык да тыныслык кече.

 Лӱмгече 
 Католик лӱм-влак: Маргарита, Вячеслав, Анастасия.
 Танле (православный) лӱм-влак: Акакий, Герман, Евдокия, Евфросиния, Лукиан, Никон, Сергей, Фома.

 Событий-влак 
Тугак ончо: :Категорий:Сӱрем тылзын 20 кечысе событий-влак

 Марий тӱняште 
 1918 ий — РСФСР-ын национальность паша шотышто калык комиссариат пелен марий пӧлка почылтын. 

 Тӱня мучко 
 1917 ий — БМВ машина маркым регистрироватлыме.
 1969 ий — Америкын «Апполон-11» корабльже Тылзыш шинчын. Айдеме тылзе ӱмбалне икымше ошкылым ыштен.

 Шочыныт 
Тугак ончо: :Категорий:Сӱрем тылзын 20 кечынже шочшо-влак
  ий — Николай Иванович Поляков, кугыжаныш да ял озанлык пашаеҥ. Паша корныжо У Торъял кундемысе «Первый май» колхоз дене кылдалтын. Шке жапыштыже тудо Россий Федерацийысе федеральный погын кугыжаныш думын депутатше лийын. Республикын политик илышыштыже Николай Ивановичын лӱмжӧ тачат шарнымаште. Ял озанлык паша нерген ойлыманат огыл, тудо калыкын шарнымаште уста вуйлатыше семын кодын.  
 1929 ий — Сергей Беленков, руш серызе, почеламутчо, журналист. 
 1950 ий — Вячеслав Дмитриевич Соловьев, архитектор, Марий Эл Республикын сулло чоҥышыжо палемда. Паша корныжо «Марийскгражданпроект» ушемыште тӱҥалын. 17 ий ончыч Медведево районын тӱҥ архитекторжо лийын. 2005-ше ийыште Медведево посёлкышто ачалыме пашам шуктымыжлан кугыжаныш премий дене палемдалтын.
 1952 ий — Владислав Иванович Загайнов, журналист, серызе, очерк мастар, фотокорреспондент. Марий Эл Республикын сулло журналистше. Шернурышто шочын-кушшо тиде кечын шочын. 25 ий тиде уста журналист Марий Тӱрек кундемысе «Знамя» газет редакцийыште пашам ыштен: фотокорреспондент гыч тӱҥалын редактор марте шуын. Вара «Марийская правда» газет редакцийышке куснен, но икмыняр жап гыч уэш Марий Тӱрекышкак пӧртылын. Ятыр очерк-книган авторжо, кудышт кокла гыч «И вновь продолжается бой», «Герои необъявленной войны» да молымат палемдаш лиеш. 
 1953 ий — Анатолий Подольский, руш серызе, почеламутчо, Россий Cерызе-влак ушемын йыжъеҥже (2006). 
 1968 ий — Галина Родионовна Кудрявцева, тӱвыра пашаеҥ. Шкеже тудо Провой вел Мӱшылтӱр гыч. Паша корныжо Звениговысо калык кидмастар рӱдер дене кылдалтын: тыште уста пашазе 1993-шо ий гычак тырша.
  ий — Надежда Викторовна Акпатырева, туныктыш пашаеҥ. Тудын паша корныжо Марий Тӱрек районысо Хлебниково кыдалаш школ дене кылдалтын. Ятыр ий Надежда Викторовна тыште туныктышылан тыршен да тиде пашаште эре сай лектышым ончыктен. 

 Коленыт 
Тугак ончо: :Категорий:Сӱрем тылзын 20 кечынже колышо-влак

 Калык пале 
 Овдочин кечыже. Авдотьян пайремже. Йӱла почеш кажне ийын ты кечын йӱр йӱрын да солымо шудым нӧртен, сандене тиде кечым пешыжак йӧратен огытыл. Авдотьян кечыже марте кургым ситышын ямдылаш тыршеныт.
 Йӱр толшашым пален налаш манын, марий коча-кована-влак тыгай калык палым эскереныт: чодыраште шопке лышташ мӱкшла гӱжла гын – йӱр толеш. 

Категорий:20 сӱрем